text: Flere kvinder på Haderslev Kaserne
  24 marts 2015 kl. 09.00
  Kvinder fylder stadig mere i det danske forsvar, og det mærker de ikke mindst på Haderslev Kaserne. Her er en fjerdedel af de værnepligtige kvinder.
  Kvinder har ikke værnepligt, men værneret - og retten til at komme i militæret takker flere kvinder ja tak til. I 2004 var det således kun 2 procent af de værnepligtige, der var kvinder, men allerede ti år efter var tallet steget til 14 procent.
  På Haderslev Kaserne mærker man også den øgede interesse for at trække i trøjen blandt kvinderne. Kasernen har i år 84 værnepligtige, og heraf er en fjerdel kvinder - det er en stigning i forhold til sidste år, hvor kun en femtedel var kvinder.
  
  Kom med til Haderslev Kaserne i Naboer
  Naboer besøger i dag Haderslev Kaserne, der igen har fået værnepligtige efter 11 år foruden. Få et indblik i de værnepligtiges hverdag og hør om kasernens historie. Det er direkte kl. 15 på TV SYD+ og programmet genudsendes kl. 19.55.
  